[{"text_idx": "#000001", "text": "Partoprenis pli ol 210 esperantistoj el dudeko da landoj. La partoprenantaro konsistis el beboj, infanoj, gejunuloj, adoleskuloj kaj pli ag\u0302aj personoj, inter kiuj la plej ag\u0302a estis 92-jarulo, kiu eklernis Esperanton surloke."}, {"text_idx": "#000002", "text": "Por infanoj oni pretigis tre varian lud-programon kaj manlaborajn atelierojn, spektaklojn, ludojn kaj aliajn aktivaj\u0302ojn, inter kiuj ne mankis j\u0302onglado kaj improviza teatro. Ekstere oni kradrostis sur fajro bananojn kun c\u0302okolado. La infanajn programerojn prizorgis Nicky Janssen, Christoph Frank kun sia edzino Ines kaj multaj unuopaj gepatroj. Ili prezentis spektaklojn kaj aliajn distraj\u0302ojn por c\u0302ies g\u0302ojo. La plej malgrandaj dumtage entuziasme spektis Mazi-kurson kaj vesperaj pij\u0302amaj rakontoj de Nicky Janssen ravis c\u0302iujn etulojn."}, {"text_idx": "#000006", "text": "Tre interesa estis serio da diskutoj, kiujn reg\u0302isoris Jesper Jacobsen. Temis pri: \u201cEu\u0306ropo \u2013 unio de solidareco g\u0302is kiu punkto?\u201d, \u201cKiel protekti tutmondan heredaj\u0302on\u201d, \u201cEnergi-politiko kaj klimata s\u0302ang\u0302ig\u0302o\u201d, \u201cEnmigrado en Eu\u0306ropan Union: c\u0302u krizo au\u0306 renaskig\u0302o?\u201d, \u201cLa reveno de naciismo en Eu\u0306ropo\u201d. Interesis diskutoj kaj spertoj pri familia edukado de infanoj lau\u0306 psikologia vidpunkto."}, {"text_idx": "#000011", "text": "La partoprenantoj de la 14a NR g\u0302uis buntan program-oferton kaj amikecan etoson. Dum la lasta adiau\u0306a vespero pluraj kontribuis al varia programo ne nur per muziko kaj kantado. Oni sukcesis venigi j\u0302urnalistojn kaj poste aperis artikoloj pri la arang\u0302o en la germana kaj franca gazetoj kaj televidelsendo en TV8 Moselle-Est."}]